MCS ก้าวสู่ ‘กำไรดี-ปันผลเด่น’
มีการวิเคราะห์กันว่า MCS จะยังคงรักษาผลการดำเนินงานงวดไตรมาส 4 ปี 2562 เติบโตต่อเนื่อง จากปริมาณส่งมอบเหล็กในระดับสูงราว 13,500 ตัน
มีการวิเคราะห์กันว่า MCS จะยังคงรักษาผลการดำเนินงานงวดไตรมาส 4 ปี 2562 เติบโตต่อเนื่อง จากปริมาณส่งมอบเหล็กในระดับสูงราว 13,500 ตัน
5 ม.ค. 2563

คุณค่าบริษัท
มีการวิเคราะห์กันว่า บริษัท เอ็ม.ซี.เอส.สตีล จำกัด (มหาชน) หรือ MCS จะยังคงรักษาผลการดำเนินงานงวดไตรมาส 4 ปี 2562 เติบโตต่อเนื่อง จากปริมาณส่งมอบเหล็กในระดับสูงราว 13,500 ตัน ใกล้เคียงกับไตรมาส 3 ปี 2562 และเติบโตสูงจากงวดเดียวกันของปีก่อนประมาณ 55% เนื่องจากส่งออกเหล็กโครงสร้างไปญี่ปุ่นเพิ่มขึ้น และเป็นงานที่มีความซับซ้อนมีราคาสูงขึ้น  อัตรากำไรขั้นต้นคาดจะอยู่ในระดับสูง 35.30% ใกล้ปีก่อน แต่ลดลงจากไตรมาสก่อน 38.5% จากเงินบาทที่แข็งค่ามากขึ้น
ภาพรวมผลการดำเนินงานในไตรมาส 4 ปี 2562 ของ MCS คาดกำไรจะยังเด่น 162 ล้านบาท ชะลอตัวจากไตรมาสก่อน 19% จากไตรมาสก่อน แต่เติบโตสูงจากปีก่อน 25% จากงวดเดียวกันของปีก่อน ขณะที่รวมทั้งปี 2562 จะเป็นปีที่มีกำไรเด่น 550 ล้านบาท เติบโต 32% จากงวดเดียวกันของปีก่อน จากได้งานโครงสร้างเหล็กส่งไปญี่ปุ่นมากขึ้นนั่นเอง
ยิ่งไปกว่านั้นเมื่อปี 2562 ที่ผ่านมา ทาง MCS คว้างานโครงสร้างเหล็กเข้ามาแล้ว 7 โครงการ รวม 135,823 ตันมากกว่าเป้าหมายที่ตั้งไว้ 100,000 ตัน เทียบกับ Backlog สิ้นปี 2561 ประมาณ 3 หมื่นล้านบาท
ทั้งนี้งานใหม่ในปี 2562 จะมีความซับซ้อนของงานมากขึ้น จึงมีราคาที่สูงกว่าปกติคือประมาณ 270,000-300,000 เยนต่อตัน และมีกำไรที่ดีมากขึ้น
ประกอบกับทางด้าน ดร.ไนยวน ชิ ได้กลับมาเป็น CEO ทำให้ลูกค้าญี่ปุ่นมีความเชื่อมั่นมากขึ้น และอนาคตจะมีการประกาศได้งานใหม่ต่อเนื่อง  MCS เหลือ Backlog ณ สิ้นปี 2562 ประมาณ 1.2 แสนตัน  ซึ่งเป็นเหล็กโครงสร้างส่งไปญี่ปุ่นและมีกำไรดี
ผลดังกล่าวทำให้แนวโน้มปี 2563 คาดผลประกอบการจะเด่นมากขึ้น ประเมินกำไร 600 ล้านบาท เติบโต 9% จากงวดเดียวกันของปีก่อน
สิ่งสำคัญเมื่อดูราคาหุ้นบนกระดานของ MCS เริ่มมีความเคลื่อนไหวให้เห็นเป็นระยะ ล่าสุดเมื่อวันที่ 2 ม.ค. 2563 ราคาหุ้นปรับตัวขึ้นไปปิดที่ระดับ 9.95 บาท บวกไป 0.40บาท หรือขึ้นไป 4.19%
ขณะที่ทางด้านนักวิเคราะห์มองว่าราคาหุ้น MCS ซื้อขายบน Valuation ที่ถูก คือ ปี 2563 จะซื้อขาย P/E เท่ากับ 7.6 เท่า P/BV เท่ากับ 1.3 เท่า
ทิ้งท้ายประเด็นสำคัญมีอัตราเงินปันผลตอบแทน 6.6%
ดังนั้นทำให้นักวิเคราะห์ บล.เมย์แบงก์ กิมเอ็ง แนะนำ “ซื้อ” ราคาเป้าหมาย 11.50 บาท/หุ้น
…
ผู้ถือหุ้นรายใหญ่
รายชื่อกรรมการ